# Des Moines

Des Moines (Dels monjos, en francès) és la capital de l'estat d'Iowa. Va entrar a formar part dels Estats Units com a ciutat el 22 de setembre 1851 amb el nom de Fort Des Moines, fins que va ser abreujat a "Des Moines" el 1857. La ciutat de Des Moines és també la capital del comtat de Polk. En el cens realitzat el 2005 la població de la ciutat era de 194.163 habitants.

## Història

Des Moines va ser fundada el maig de 1843 quan el capità James Allen va construir un fort al punt en què conflueixen els rius Des Moines i Raccoon. N'Allen hauria volgut anomenar la instal·lació Fort Raccoon, però el Departament de la Guerra va ordenar-li d'anomenar-lo Fort Des Moines. L'origen del nom Des Moines és incert: es diu que pot derivar de riu dels Moingonas, els quals eren una tribu índia resident a la zona i lligada a la cultura dels burial mounds. Altres consideren que és degut a monjos francesos trapistes que vivien en cabanes a la confluència dels rius, o bé que el nom es refereix a l'expressió francesa de moyen ("del mig") fent referència a la seva situació a la meitat de dos grans rius: el Missouri i el Mississipi.
Els primers colons van arribar a partir del 1845 i van començar a establir-se a l'indret ocupat actualment pel Principal Park, esdevenint el 25 de maig de 1846 la capital del comtat de Polk. El 22 de setembre de 1851 esdevingué una ciutat, essent aprovat el seu estatus el 18 d'octubre del mateix any. El 1857, el nom va ser abreujat a Des Moines i va ser escollida com a capital d'Iowa (anteriorment la capital havia estat Iowa City). Pels voltants del 1900, Des Moines era ja la ciutat més gran d'Iowa amb una població de 62.139 persones.
El 1907 la ciutat va adoptar un nou tipus de govern conegut com a "Des Moines Plan", constituït d'un batlle i quatre comissaris responsables dels treballs públics, de la propietat pública, de la sanitat pública i de les finances. El 1950 aquesta forma de govern va ser substituïda per un govern de tipus "council-manager, el qual és un consell d'administració que governa la ciutat, mentre el batlle té una funció gairebé testimonial.

## Geografia

Des Moines està situada a la part centre-meridional dels EUA. El riu Des Moines i el riu Raccoon estan situats al sud del centre de la ciutat i l'abasteix de l'aigua potable. Segons el United States Census Bureau, la ciutat té una superfície total de 200,1 km², dels quals 196,3 km² de sòl i 3,8 km² d'aigües internes (1,88% del total).

## Demografia

Al cens del 2000, la població era de 198.682 persones, dels quals el seu origen ètnic era el següent: 82,29% blancs, 8,07% negres, 0,35% amerindis, 3,50% asiàtics, 0,05% de les illes de l'oceà Pacífic, 3,52% d'altres orígens, 2,23% multiracials i 6,61% hispànics.

## Colleges i universitats

* AIB College of Business
* Des Moines University
* Des Moines Area Community College
* Drake University
* Grand View College
* Hamilton College - a Urbandale
* Iowa State University - a Ames
* Mercy College of Health Sciences
* Simpson College - a Ankeny i West Des Moines
* Upper Iowa University
* William Penn University

## Llocs d'interès

* Iowa State Fair and Grounds
* Downtown Attractions
** Iowa State Capitol, amb una cúpula d'or
** The Iowa Events Center
** East Village Shopping Area
** Science Center of Iowa and IMAX theatre Court Ave
** Des Moines Botanical Center
** Downtown Farmer's Market
** Principal Riverwalk Arxivat 2006-11-14 a Wayback Machine.
** Des Moines Art Festival
** Des Moines Civic Center
** Hoyt Sherman Place
** Sherman Hill Neighborhood Arxivat 2019-03-24 a Wayback Machine., districte d'importància històrica al nord del centre de la ciutat
* Des Moines Art Center
* The Blank Park Zoo
* Arie den Boer Arboretum
* Lilac Arboretum and Children's Forest
* Merle Hay Mall, un dels més vells i més grans malls(centres comercials) d'Iowa
* Terrace Hill, residència del governador d'Iowa
* Jordan Creek Town Center, el més gran i recent dels malls(centres comercials)d'Iowa
* Adventureland, un parc temàtic regional
* Prairie Meadows, casino i hipòdrom a Altoona
* Valley West Mall
* Southridge Mall
* Recreational Trail System Arxivat 2007-02-10 a Wayback Machine.
* Grays Lake Park Arxivat 2007-02-10 a Wayback Machine.
* Saylorville Lake

## Ciutats agermanades

* Kofu (Japó)
* Naucalpan (Mèxic)
* Saint-Etienne (França)
* Shijiazhuang (Xina)
* Stavropol (Rússia)

## Fills il·lustres

* Stanley Ben Prusiner (1942 -) bioquímic i neuròleg, Premi Nobel de Medicina o Fisiologia de l'any 1997.

## Referències

* ↑ Informació històrica Arxivat 2004-06-04 a Wayback Machine. al web de la ciutat
* ↑ Statistical abstract of the United States (en anglès). U.S.G.P.O., 1999, p. vol.98, p.2.035. ISBN 0934213720.

## Bibliografia

* Henning, Barbara Beving Long, and Patrice K. Beam, Des Moines and Polk County: Flag on the Prairie (ISBN 1-892724-34-0). Sun Valley, California: American Historical Press, 2003.

## Vegeu també

* Iowa Speedway.

## Enllaços externs

* City of Des Moines Arxivat 1998-05-12 a Wayback Machine.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :